

**ΕΛΛΗΝΙΚΗ ΔΗΜΟΚΡΑΤΙΑ**

**ΔΗΜΟΣ ΠΑΤΡΕΩΝ**

ΔΙΕΥΘΥΝΣΗ ΔΙΟΙΚΗΣΗΣ ΚΑΙ ΔΗΜΟΤΙΚΗΣ ΚΑΤΑΣΤΑΣΗΣ

ΤΜΗΜΑ ΔΙΑΧΕΙΡΙΣΗΣ ΑΝΘΡΩΠΙΝΟΥ ΔΥΝΑΜΙΚΟΥ Αριθ. Πρωτ. 88710

Πληροφορίες: Νικ. Κακάβας Ημερ. 10.10.2024

Email: [nkakav@patras.gr](mailto:nkakav@patras.gr)

Τηλ: 2613.610.224

**ΑΝΑΚΟΙΝΩΣΗ – ΠΡΟΣΚΛΗΣΗ**

**ΓΙΑ ΑΣΚΗΣΗ ΔΥΟ (2) ΥΠΟΨΗΦΙΩΝ ΔΙΚΗΓΟΡΩΝ ΣΤΟN ΔΗΜΟ ΠΑΤΡΕΩΝ**

**(επαναληπτική)**

**Ο ΔΗΜΑΡΧΟΣ ΠΑΤΡΕΩΝ**

Έχοντας υπόψη:

1. Τις διατάξεις του άρθρου 58 του Ν.3852/2010 (ΦΕΚ αριθμ.87/τ.Α'/07-06-2010) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης».
2. Τον Οργανισμό Εσωτερικής Υπηρεσίας του Δήμου Πατρέων (Β΄2182/2023) όπως ισχύει καθώς και τις ανάγκες του Γραφείου Νομικών Συμβούλων του Δήμου.
3. Τις διατάξεις του άρθρου 13 παρ. 3 του ν. 4194/2013 (Α 208) «Κώδικας Δικηγόρων», όπως ισχύει.
4. Την υπ’ αριθμ. 43793/22.05.2019 (ΦΕΚ 2196/τ.Β/ 07.06.2019) Κοινή Υπουργική Απόφαση των Υπουργών Οικονομικών και Δικαιοσύνης, Διαφάνειας και Ανθρωπίνων Δικαιωμάτων, σχετικά με την άσκηση πέντε (5) υποψήφιων δικηγόρων στον Δήμο Πατρέων, την αμοιβή αυτών και τις σχετικές διαδικασίες.
5. Την αριθ. 60/20.02.2019 (ΑΔΑ:6ΛΖ0ΩΞΙ-Φ5Ξ) απόφαση του Δημοτικού Συμβουλίου του Δήμου Πατρέων με την οποία εγκρίθηκε η πρόσληψη πέντε (5) ασκούμενων δικηγόρων για την πραγματοποίηση μέρους της πρακτικής τους άσκησης στο Αυτοτελές Τμήμα Νομικής Υπηρεσίας του Δήμου Πατρέων».
6. Τις εγκεκριμένες πιστώσεις στον ΚΑΕ 10-6041.00000 του προϋπολογισμού έτους 2024 για την κάλυψη της σχετικής δαπάνης.
7. Την υπ΄ αρ. 12277/00.09.2024 βεβαίωση του Τμήματος Λογιστηρίου της Διεύθυνσης Οικονομικών Υπηρεσιών για την ύπαρξη πιστώσεων που αφορούν στην κάλυψη της δαπάνης άσκησης δύο (2) υποψηφίων δικηγόρων στο Αυτοτελές Τμήμα Νομικής Υπηρεσίας του Δήμου Πατρέων για το διάστημα από 01.11 έως 31.12.2024.
8. Την ΑΑΥ 1621Β Αρ.Πρ. 12450/04.09.2024 (ΑΔΑ:9ΛΦΩΞΙ-ΔΓΩ) για δαπάνη ποσού (2.400,00) ευρώ, για πραγματοποίηση μέρους της άσκησης δύο (2) δικηγόρων στο Αυτοτελές Τμήμα Νομικής Υπηρεσίας του Δήμου Πατρέων για χρονικό διάστημα (2) μηνών για το τρέχον έτος από 01.11 έως 31.12.2024 σε βάρος του ΚΑΕ 10-6041.00000: Τακτικές αποδοχές – ΠΡΑΚΤΙΚΗ ΑΤΕΙ-ΑΕΙ-15 ΑΣΚΟΥΜΕΝΟΙ ΔΙΚΗΓΟΡΟΙ-ΠΡΑΚΤΙΚΗ ΕΠΑΛ 20 ΑΤΟΜΩΝ (άρθ. 13 παρ. 3 ν. 4194/2013).
9. Την αρ. εσ. Αλλ. 14487/10.10.2024 βεβαίωση του Τμήματος Διαχείρισης Ανθρώπινου Δυναμικού της Δ/νσης Διοίκησης και Δημοτικής Κατάστασης περί μη υποβολής αιτήσεων υποψηφίου/ας εμπρόθεσμη ή μη σε συνέχεια της αριθ. Πρωτ. 76801/09.09.2024 ΑΝΑΚΟΙΝΩΣΗΣ– ΠΡΟΣΚΛΗΣΗΣ του Δημάρχου Πατρέων που αφορά στην άσκηση δύο (2) υποψηφίων Δικηγόρων στον Δήμο Πατρέων.

**ΠΡΟΣΚΑΛΟΥΜΕ**

Όσες-ους υποψήφιες-ους δικηγόρους επιθυμούν να πραγματοποιήσουν μέρος της άσκησής τους, **διάρκειας δώδεκα (12) μηνών**, στο Αυτοτελές Τμήμα Νομικής Υπηρεσίας του Δήμου Πατρέων, να υποβάλουν την αίτησή τους, σύμφωνα με το σχετικό υπόδειγμα (ΑΙΤΗΣΗ) που επισυνάπτεται, στο Τμήμα Διοικητικής Μέριμνας (Πρωτόκολλο) του Δήμου Πατρέων εντός δέκα (10) ημερολογιακών ημερών, από **15.10.2024 μέχρι και 24.10.2024**.

**Α. ΓΕΝΙΚΕΣ ΠΛΗΡΟΦΟΡΙΕΣ**

1. Οι θέσεις των ασκουμένων δικηγόρων που θα πραγματοποιήσουν την άσκησή τους στο Αυτοτελές Τμήμα Νομικής Υπηρεσίας του Δήμου Πατρέων ορίζονται **σε δύο (2)**.

2. Το χρονικό διάστημα άσκησης του υποψήφιου δικηγόρου στον Δήμο Πατρέων ορίζεται σε δώδεκα (12) μήνες.

3. **Η άσκηση των υποψήφιων δικηγόρων στον Δήμο Πατρέων θα ξεκινήσει στις 01.11.2024 και θα ολοκληρωθεί στις 31.10.2025**.

4. Το ωράριο της ημερήσιας απασχόλησης των ασκούμενων ορίζεται σε οκτώ (8) ώρες ανάλογα με τις ανάγκες του Αυτοτελούς Τμήματος Νομικής Υπηρεσίας. Υπεύθυνος τήρησης και ελέγχου του παρουσιολογίου και της άσκησης τους, θα είναι ο προϊστάμενος δικηγόρος του Αυτοτελούς Τμήματος Νομικής Υπηρεσίας του Δήμου μας. Στο τέλος της άσκησης θα χορηγείται στον ασκούμενο δικηγόρο βεβαίωση ολοκλήρωσης της άσκησης.

5. Η μηνιαία αποζημίωσή τους ορίζεται στο ποσό των εξακοσίων (600,00) ευρώ. Το παραπάνω ποσό δεν υπόκειται σε ασφαλιστικές κρατήσεις, παρά μόνο σε παρακράτηση φόρου εισοδήματος και θα καταβάλλεται στο τέλος κάθε μηνός, βάσει του παρουσιολογίου, κατόπιν εντάλματος της αρμόδιας Δ/νσης Οικονομικών Υπηρεσιών του Δήμου.

6. Οι ενδιαφερόμενοι υποψήφιοι δικηγόροι πρέπει να μην συμπληρώνουν το προβλεπόμενο 18μηνο της άσκησης πριν από το πέρας της δωδεκάμηνης άσκησης στον Δήμο Πατρέων και εάν δεν είναι εγγεγραμμένοι ως ασκούμενοι στον Δικηγορικό Σύλλογο Πατρών, να πληρούν τις νόμιμες προϋποθέσεις για τη σχετική εγγραφή, και εφόσον επιλεγούν, να εγγράφονται ταυτόχρονα με την έναρξη της άσκησής τους στον Δήμο Πατρέων.

**Β. ΔΙΑΔΙΚΑΣΙΑ – ΑΙΤΗΣΕΙΣ**

7. Η αίτηση συμμετοχής στη διαδικασία επιλογής των υποψήφιων ασκούμενων δικηγόρων στον Δήμο Πατρέων υποβάλλεται από κάθε ενδιαφερόμενο εγγράφως, στο Τμήμα Διοικητικής Μέριμνας (Πρωτόκολλο) του Δήμου Πατρέων, (Μαιζώνος 19, Τ.Κ 26223) εντός δέκα (10) ημερολογιακών ημερών από την επόμενη της ανάρτησης της ανακοίνωσης της παρούσας πρόσκλησης στην **ιστοσελίδα του Δήμου Πατρέων (**[**www.e-patras.gr**](http://www.e-patras.gr)**)** **δηλαδή από 15.10.2024 μέχρι και 24.10.2024** και κατά τις εργάσιμες ημέρες και ώρες από 08:00 - 12:00.

8. Με την αίτηση συνυποβάλλονται σύντομο βιογραφικό σημείωμα και αντίγραφα τίτλων σπουδών.

9. Μαζί με την αίτησή τους, οι υποψήφιοι συμπληρώνουν αίτηση - υπεύθυνη δήλωση του Ν. 1599/1986, στην οποία δηλώνουν:

(α) τα στοιχεία αστυνομικού δελτίου ταυτότητας,

(β) στοιχεία επικοινωνίας (ταχυδρομική διεύθυνση, σταθερό και κινητό τηλέφωνο, λογαριασμό ηλεκτρονικού ταχυδρομείου),

(γ) τον αριθμό μητρώου ασκουμένου, εάν έχουν ήδη εγγραφεί ως ασκούμενοι ή ότι έχουν καταθέσει αίτηση και τα προβλεπόμενα δικαιολογητικά για εγγραφή στο Δικηγορικό Σύλλογο Πατρών, αλλά δεν έχουν λάβει ακόμα αριθμό μητρώου, καθώς εκκρεμεί η αποδοχή της αίτησής τους, ή ότι πληρούν τις νόμιμες προϋποθέσεις για εγγραφή στον Δικηγορικό Σύλλογο Πατρών και εφόσον επιλεγούν, θα εγγραφούν ταυτόχρονα με την έναρξη της άσκησής τους.

Επίσης, στην αίτηση επισυνάπτουν

α) υπεύθυνη δήλωση περί μη συμπλήρωσης της προβλεπόμενης 18μήνης άσκησης πριν το πέρας της 12μηνιαίας άσκησης στον Δήμο.

**Σε περίπτωση που οι υποψήφιοι** οι οποίοι συγκεντρώνουν τα αντίστοιχα δικαιολογητικά και πληρούν τις τεθείσες προϋποθέσεις **είναι περισσότεροι των δύο (2)**, η επιλογή θα γίνει με δημόσια κλήρωση, η οποία θα διενεργηθεί στον Δήμο Πατρέων, με την παρουσία των ενδιαφερόμενων την **Τρίτη 29.10.2024.** Τα ονόματα των επιλεγέντων θα αναρτηθούν στην ιστοσελίδα του Δήμου.

**Ο ΔΗΜΑΡΧΟΣ ΠΑΤΡΕΩΝ**

**ΚΩΣΤΑΣ ΠΕΛΕΤΙΔΗΣ**